
REFERAT DE APROBARE
a proiectului de hotărâre privind concesionarea prin licitație publică a terenurilor din Deta situate în zona parc industrial, în vederea edificării de construcții industriale nepoluante și de depozitare conform PUZ aprobat.


Art. 362 din Ordonanța de Urgență a Guvernului nr. 57/2019 privind Codul Administrativ reglementează modalitățile de exercitare a dreptului de proprietate privată. Astfel, conform alin. (1) Bunurile proprietate privată a statului sau a unităților administrativ-teritoriale pot fi date în administrare, concesionate ori închiriate, iar potrivit alin. (3) Dispozițiile privind darea în administrare, concesionarea, închirierea și darea în folosință gratuită a bunurilor aparținând domeniului public al statului sau al unităților administrativ-teritoriale se aplică în mod corespunzător.
Terenurile sunt proprietatea privată a orașului Deta, situate în Parc Industrial, destinate edificării de construcții industriale nepoluante și depozitare conform PUZ aprobat.
Pe aceste terenuri se pot construi conform unor soluții urbanistice propuse prin P.U.Z. (plan urbanistic zonal). 
Se va urmări ca gradul de ocupare a terenurilor (P.O.T), respectiv coeficienții de utilizare a terenurilor (C.U.T.) rezultați în urma construirii să se încadreze în normele legale.   	În aplicarea dispozițiilor Ordonanței de Urgență a Guvernului nr. 57/2019 privind Codul administrativ, consiliul local hotărăște ca bunurile proprietate privată a statului sau a unităților administrativ-teritoriale să fie date în administrare, concesionare, ori să fie închiriate.
Vânzarea, concesionarea și închirierea se fac prin licitație publică, organizată în condițiile legii. 
Având în vedere cele prezentate mai sus propun spre dezbatere si adoptare Consiliului Local al orașului Deta proiectul de hotărâre privind concesionarea prin licitație publică a terenurilor din Deta situate în zona parc industrial, în vederea edificării de construcții industriale nepoluante și de depozitare conform PUZ aprobat

